Legal Document

Category: 132

Text:
Τροποποίηση του Π.Δ. 364/1988 «Αναγνώριση Ελληνικών πλοίων ως επιβατηγών και τροποποίηση των προϋποθέσεων για την δρομολόγησή τους στις ακτοπλοϊκές • συγκοινωνίες και την έκδοση του πρώτου πιστοποιητικού ασφαλείας» (Α 159), όπως τροποποιήθηκε με το Π.Δ. 103/1993 (Α 47). Στο άρθρο 1 του Π.Δ. 364/1988 μετά την παράγραφο 4 προστίθεται παραγρ. 5 ως εξής: 5 Δυναμικώς υποστηριζόμενο σκάφος Το σκάφος, όπως αυτό ορίζεται στο άρθρο 1 του Π.Δ. 797/81 (Α 209) «Περί εγκρίσεως και θέσεως εις εφαρμογήν, Κανονισμού περί ασφαλείας των δυναμικώς υποστηριζόμενων σκαφών», όπως ισχύει κάθε φορά . Το άρθρο 3 του Π.Δ. 364/1988, όπως αντικαταστάθηκε με το άρθρο 1 του Π.Δ. 103/93, αντικαθίσταται ως εξής:. Η παράγραφος 2 του άρθρου 5 του Π.Δ. 364/1988, που είχε αντικατασταθεί από το άρθρο 2 του Π.Δ. 103/1993, αντικαθίσταται ως εξής: 2 Πλοία τα οποία αναγνωρίζονται ως «επιβατηγά», σύμφωνα με τις διατάξεις του παρόντος, εφ όσον ζητήσουν αλλαγή πλόων μετά την αναγνώριση τους, πρέπει να συμμορφώνονται προς τις απαιτήσεις της ισχύουσας νομοθεσίας για τα επιβατηγά πλοία, ανάλογα με την κατηγορία τους Για να αναγνωρισθεί Ελληνικό πλοίο ως «επιβατηγό» πρέπει να είναι ηλικίας όχι μεγαλύτερης των είκοσι (20) ετών από την 31 η Δεκεμβρίου του έτους καθέλκυσης μέχρι την νηολόγηση του ως επιβατηγού στα Ελληνικά νηολόγια. Η απαίτηση αυτή δεν έχει εφαρμογή σε επιβατηγά πλοία δυνάμενα να μεταφέρουν μέχρι 49 επιβάτες. Επιτρέπεται η αναγνώριση επιβατηγών πλοίων ηλικίας και μεγαλύτερης των 20 ετών υπό την προϋπόθεση ότι πέραν των απαιτήσεων που προβλέπονται από την ισχύουσα νομοθεσία πληρούν και τις εξής επιπρόσθετες απαιτήσεις: (1) είναι εφοδιασμένα με σύστημα αυτόματου ραντισμού, ανιχνεύσεως και αναγγελίας πυρκαϊάς (SΡRΙΝΚLΕR) σ όλους του χώρους ενδιαίτησης, υπηρεσίας, κλιμακοστάσια και διαδρόμους, το οποίο πληροί τις απαιτήσεις του Κανονισμού 12 του Κεφαλαίου ΙΙ-2 της Διεθνούς Σύμβασης «περί ασφαλείας της ανθρώπινης ζωής εν θαλασσή 1974», (ΔΣ ΠΑΑΖΕΘ1974) που κυρώθηκε με το Ν. 1045/1980 (Α 95), όπως αυτή τροποποιήθηκε και συμπληρώθηκε με το Πρωτόκολλο 1978, που κυρώθηκε με το Ν. 1159/1981 (Α 143) και όπως στη συνέχεια αυτή έχει τροποποιηθεί, ή τις οδηγίες του Διεθνούς Ναυτιλιακού Οργανισμού για εγκεκριμένα συστήματα ισοδύναμα προς το σύστημα SΡRΙΝΚLΕR, (2)συμμορφώνονται με τις απαιτήσεις περί «νέων» πλοίων της ΔΣ ΠΑΑΖΕΘ 1974 όπως αυτή τροποποιήθηκε και συμπληρώθηκε με το Πρωτόκολλο 1978, που κυρώθηκε με το Ν. 1159/1981 (Α 143), καθώς και τις απαιτήσεις περί «υπαρχόντων» πλοίων όλων των τροποποιήσεων της ΔΣ ΠΑΑΖΕΘ 1974, που θα έχουν επέλθει μέχρι την αναγνώρισή τους ως Ελληνικών επιβατηγών. Από τις ρυθμίσεις της παραπάνω υποπαραγράφου (β) εξαιρούνται τα δυναμικώς υποστηριζόμενα επιβατηγά πλοία ανεξαρτήτως πλόων καθώς και τα επιβατηγά πλοία εσωτερικών πλόων που δεν υπάγονται στις παρακάτω κατηγορίες: (1 ) Πλοία εκτελούντα πλόες μεγάλης ακτοπλοΐας ανεξαρτήτως χωρητικότητας (2) Πλοία εκτελούντα πλόες μεγάλης ακτοπλοΐας άνω των 500 κόρων ολικής χωρητικότητας. Σημειώνεται ότι η έννοια των παραπάνω πλόων είναι αυτή που αναφέρεται στο άρθρο 1 του Π.Δ. 256/1988 «Κανονισμός Καταλληλότητας Οχηματαγωγών Πλοίων» (Α 107). Για τα εξαιρούμενα αυτά πλοία εφαρμόζονται οι απαιτήσεις της παραπάνω υποπαραγράφου (α). Η αναγνώριση Ελληνικού πλοίου ως «επιβατηγού», που πληροί τις απαιτήσεις της παραπάνω παραγράφου, συντελείται με την ολοκλήρωση των διαδικασιών του άρθρου 4 του παρόντος Διατάγματος και επέρχεται με την έκδοση του πρώτου πιστοποιητικού ασφαλείας του Ως χρόνος αναγνώρισης λαμβάνεται η ημερομηνία υπογραφής από το Διευθυντή της ΕΕΠ της «Ειδικής έκθεσης αναγνώρισης» του άρθρου 4 του παρόντος ΔιατάγματοςΜεταβατικές διατάξεις Επιτρέπεται να αναγνωρισθούν σύμφωνα με τις διατάξεις του Π.Δ. 103/1993 εντός ενός (1 ) έτους από τη δημοσίευση του παρόντος, πλοία των παρακάτω κατηγοριών ηλικίας άνω των 20 ετών, δυνάμενα να μεταφέρουν άνω των 49 επιβατών και έχουν εγγραφεί στα Ελληνικά νηολόγια μέχρι την ημερομηνία δημοσιεύσεως του παρόντος:. Επαγγελματικά τουριστικά πλοία ξύλινης κατασκευής, Επαγγελματικά τουριστικά πλοία διεθνών πλόων, όπως η έννοια των πλόων αυτών αναφέρεται στο άρθρο 1 του Π.Δ. 256/1988 (Α 107). Πλοία που ανήκαν στην κυριότητα του Δημοσίου και περιήλθαν σε ιδιώτες με δημόσιο πλειοδοτικό διαγωνισμό και πρόκειται να χρησιμοποιηθούν σαν επαγγελματικά τουριστικά για πλόες περιωρισμένης έκτασης, όπως η έννοια των πλόων αυτών αναφέρεται στο άρθρο 1 του Π.Δ. 256/1988 (Α 107), μπορούν να αναγνωρισθούν σαν επιβατηγά ανεξαρτήτως ηλικίας εφόσον εγγραφούν στα Ελληνικά νηολόγια μέχρι ένα έτος μετά την ημερομηνία δημοσίευσης του παρόντος. Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως Από την έναρξη ισχύος του παρόντος Προεδρικού Διατάγματος και με την επιφύλαξη των διατάξεων του άρθρου 4 αυτού, καταργείται το Π.Δ. 103/93 (Α 47). Στον Υπουργό Εμπορικής Ναυτιλίας αναθέτουμε την δημοσίευση και εκτέλεση του παρόντος Διατάγματος